હેર ઓસ્કર શિન્ડલર ક્રેકોવમાં કોઈક વ્યવસાયની શોધમાં હતો. આગલી રાત્રે પાર્ટીમાં મળ્યા ત્યારે આઓએ તેમને કાપડ ઉદ્યોગમાં પડવાની ભલામણ કરી હતી. “આમાં માત્ર લશકરના યુનિફોર્મ બનાવવાની વાત નથી. પોલેન્ડનું ઘરગથ્થુ બજાર પણ ખૂબ મોટું અને આપણને બધાને મદદ કરી શકે એટલું તેજીમાં છે. તમારી ઈચ્છા હોય, તો બકાઇસ્ટરમાં જોવા માટે આવવાનું તમને આમંત્રણ છે,” એણે ઓસ્કરને આગ્રહ તો કરી દીધો હતો, પરંતુ તેને ખબર ન હતી, કે શરાબના નશામાં થયેલી એ વાતચીતને કારણે ઓસ્કર બીજા દિવસે બપોરે બે વાગ્યે જ તેની સામે હાજર થઈ જશે!